แฟนผมเป็นไฝที่อวัยวะเพศตรงบริเวณข้างแคมครับ ซึ่งไม่ได้เป็นตั้งแต่กำเนิดครับ น่าจะเป็นเมื่อประมาณเข้าช่วงวัยรุ่น เลยอยากสอบถามว่าควรปล่อยไว้หรือไม่ครับ บางทีก็กลัวว่าจะมีปัญหาแฟนเลยแกะก็มีเลือดไหลพอสมควรครับ ขอความกรุณาด้วยครับ ขอบครับ
 nawin kไฝ สามารถขึ้นได้ทุกที่ ๆ ที่มีผิวหนัง เพราะธรรมชาติของไฝ เกิดจากเซลล์เม็ดสีที่เรียกว่า melanocyte มันจะสร้างผิวหนังให้มีสีเข้มมากขึ้น บางคนจะนูนหนาเป็นก้อนได้ มีขนาดเล็ก 1 มม จนถึง 1 ซม ได้ ถ้าเล็กมากๆ บางคนเรียกว่าขี้แมลงวัน ไม่มีอาการอักเสบปวดบวมแดงร้อน ปกติ คนเราจะมีไฝได้ถึง 30-45 เม็ดทีเดียว โดยเฉพาะผู้หญิงมักเกิดตรงอวัยวะช่วงล่าง สาเหตุจริงๆ ไม่มีใครรู้ได้ แต่ข้อมูลทางการแพทย์พบว่า กรรมพันธุ์ แสงแดด ฮอร์โมนเพศ คนอายุน้อยกว่า 30 ปี ถ้าเกิดในคนอายุมากกว่า นี้ให้ระวังจะเป็นไฝมะเร็งได้ คนที่มีผิวขาวเป็นมากกว่า คนผิวคล้ำ ปกติจะมีสีน้ำตาลหรือดำ บางคนอาจมีสีแดงได้ ส่วนน้อยไม่ควรแกะไฝนะครับ เพราะจะทำให้เป็นแผลมีเลือดออก เนื่องจากเซลล์พวกนี้อยู่ลึกกว่าหนังกำพร้า การรักษาอาจใช้วิธีทางศัลยกรรม จี้ด้วย เลเซอร์หรือ ด้วยความเย็น Cryosurgery สิ่งที่ต้องระวังคือถ้าไฝที่ปกติแล้วเปลี่ยนเป็นขอบไม่เรียบ และโตเร็ว สีคล้ำขึ้นมาก ให้ระวังว่าจะเปลี่ยนเป็นไฝมะเร็ง (Melanoma) ซึ่งอันตรายมาก ต้องรีบรักษา บางคนเอาไฝออกเนื่องจากเชื่อเรื่องโชคลาง ยิ่งที่เกิดตรงอวัยวะเพศด้วย แต่ถ้าปล่อยทิ้งไว้ส่วนมากไม่มีอันตรายครับกรุณาหาข้อมูลเพิ่มเติมเรื่องไฝได้ที่นี่